Kuriake bied gehalte-oornagverblyf op 'n rustige plaas omring deur die Maluti- en Rooiberge, 9 km buite Clarens. Dié omgewing se vars lug, natuurskoon en hartlike gasvryheid maak dit ideaal vir 'n rustige wegbreek.
Verblyf word in 2 eenhede met slaapplek vir 2 gaste elk en 'n groot huis met slaapplek vir 8 aangebied.
Die African Dreams- en Nguni-eenheid het elkeen 'n koninggrootte- of koningingrootte-bed, 'n en suite-badkamer met 'n stort, en 'n oopplan-leefarea en -kombuisie met basiese selfsorggeriewe. Addisionele geriewe sluit 'n draagbare braai, lugversorging, elektriese komberse en 'n TV met sekere DStv-kanale in.
Die huis, Pride Rock beskik oor 4 slaapkamers, 2 badkamers en 'n oopplan-kombuis en -leefarea, en spog met 'n asemrowende berg- en vallei-uitsig.